ཅེས་འདོད་དོན་སྤྱིར་གསོལ། ཀོལླ་ཨི་རེཊྛ་ཨ་བོལླ། མུམྨུ་ཎི་རི་ཀ་ཀྐོ་ལ། གྷ་ཎ་
ཨི་ཀི་པི་ཊ་ཧོ་བཛྫ་ཨི། ཀ་རུ་ཎེ་ཀ་ཨ་ཨི་ཎ་རོ་ལཱ། ཏ་ཧིཾ་བ་ལ་ཁཱ་ཛྫ་ཨི། གཱ་ཌེ་
མ་ཨ་ཎཱ་བི་ཛྫ་ཨ་ཨི། ཧ་ལེ་ཀཱ་ལིཉྫར་པ་ཎི་ཨ་ཨི། དུནྡུ་ར་བཛྫ་ཨ་ཨི། ཙ་ཨུ་
པ་མ་ཀནྡུ་རི་སིཧྰ། ཀསྤུ་ར་ལཱ་ཨི་ཨ་ཨི། མ་ལཱ་ཨི་ཨིནྡྷ་ཎ་སཱལིཾ་ཛ་ཨ་ཨི། ཏ་ཧིཾ་
བྷ་རུ་ཁཱ་ཨི་ཨ་ཨི། པྲེངྒ་ཎ་ཁེ་ཊ་ཀ་ར་ནྟེ། ཤུདྡྷ་ཨ་ཤུདྡྷ་ཎ་མ་ཎ་ཨ་ཨི། ནི་རངྒུ་
ཨཱངྒེ་ཙ་ཌཱ་བི་ཨ་ཨི། ཏ་ཧིཾ་ཛ་ས་ར་བ་ཨཱཔྤ་པ་ཎི་ཨ་ཨི། མ་ལ་ཨ་ཛེ་ཀུནྡུརུ་བཱ་ཌཱ་ཨི།
ཌིནྜི་མ་ཏ་ཧཾ་ཎ་བཛྫ་ཨ་ཨི། ཞེས་རྡོ་རྗེའི་གླུ་བླངས། ཡིག་བརྒྱ་བརྗོད། གཙྪ་གཙྪ་སྭཱ་བྷཱ་
བཱ་ནཱཾ། ཞེས་འཇིག་རྟེན་པ་རང་གནས་སུ་གཤེགས་ལ་གཏོར་མ་ཕྱིར་དོར་རོ། །དེ་ནས་བདག་འཇུག་ལེན་
ན་སྐབས་འདིར་བྱ་སྟེ། རྣམ་བུམ་ལ་དམིགས་ནས་སྙིང་པོ་རྣམས་ཅི་འགྲུབ་བཟླ། ཨ་མྲྀ་ཏས་བྱིན་གྱི་རླབས་
པའི་ཆུས་ཁྲུས་བྱཞང་
མཎྜལ་བཀའ་རྒྱ་མ་འབུལ།
གསོལ་འདེབས་ནི།
དགའ་ཆེན་ཁྱོད་བདག་སྟོན་པ་དེ།།
སློབ་དཔོན་ཁྱོད་ནི་དགོངས་སུ་གསོལ།།
བྱང་ཆུབ་ཆེན་པོའི་ཚུལ་བསྟན་པ།།
མགོན་པོ་ཆེན་པོ་བདག་འཚལ་ལོ།།
དམ་ཚིག་དེ་ཉིད་བདག་ལ་སྩོལ།།
སྡོམ་པ་རྣམས་ཀྱང་བདག་ལ་སྩོལ།།
291

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

སངས་རྒྱས་ཆོས་དང་དགེ་འདུན་ཏེ།།
སྐྱབས་གསུམ་དག་ཀྱང་བདག་ལ་སྩོལ།།
ཐར་པ་ཆེན་པོའི་གྲོང་མཆོག་ཏུ།།
མགོན་པོས་བདག་ཀྱང་འཇུག་བར་འཚལ།།
ལན་གསུམ།
རྒྱུན་བཤགས་ནི།
དཀོན་མཆོག་གསུམ་ལ་བདག་སྐྱབས་མཆི།།
སོགས་ལན་གསུམ།
སྡོམ་བཟུང་ནི།
སངས་རྒྱས་བྱང་ཆུབ་སེམས་དཔའ་ཀུན།།
ཇི་ཙམ་དུས་ནས་བཟུང་ནས་སུ།།
མ་ལུས་བདག་ལ་དགོངས་སུ་གསོལ།།
བདག་མིང་འདི་ཞེས་བགྱི་བ་ཡིས།།
དུས་འདི་ཉིད་ནས་བཟུང་ནས་སུ།།
ནམ་ཞིག་བྱང་ཆུབ་སྙིང་པོ་ལ།།
ཡོངས་སུ་གནས་ཀྱི་བར་དག་ཏུ།།
བདག་གིས་བྱང་ཆུབ་མཆོག་གི་སེམས།།
292

རྒྱུད་སྡེལྔ་གཙོ་བསྡུས་ལ་བརྟེན་པའི་དཀྱིལ་འཁོར་མཆོད་ཆོག

མ་ལུས་པར་ནི་བསྐྱེད་པར་བགྱི།།
ཇི་ལྟར་དུས་གསུམ་མགོན་པོ་རྣམས།།
བྱང་ཆུབ་ཏུ་ནི་ངེས་མཛད་པའི།།
བྱང་ཆུབ་སེམས་ནི་བླ་ན་མེད།།
དམ་པ་བདག་གིས་བསྐྱེད་པར་བགྱི།།
སངས་རྒྱས་རྣལ་འབྱོར་སྡོམ་པ་ལ།།
ཚུལ་ཁྲིམས་ཀྱིས་ནི་བསླབ་པ་དང༌།།
དགེ་བའི་ཆོས་ནི་སྡུད་པ་དང༌།།
སེམས་ཅན་དོན་བྱེད་ཚུལ་ཁྲིམས་གསུམ།།
བདག་གིས་བརྟན་པོར་བཟུང་བར་བགྱི།།
སངས་རྒྱས་ཆོས་དང་དགེ་འདུན་ཏེ
བླ་ན་མེད་པའི་དཀོན་མཆོག་གསུམ།།
དེང་ནས་བརྩམ་སྟེ་བཟུང་བར་བགྱི།།
ནམ་དུ་ཡང་ནི་མི་སྤང་ངོ་།།
རྡོ་རྗེ་རིགས་མཆོག་ཆེན་པོ་ལ།།
རྡོ་རྗེ་དྲིལ་བུའི་ཕྱག་རྒྱ་ཡང༌།།
293

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཡང་དག་ཉིད་དུ་བཟུང་བར་བགྱི།།
སློབ་དཔོན་དག་ཀྱང་བཟུང་བར་བགྱི།།
རིན་ཆེན་རིགས་མཆོག་ཆེན་པོ་ཡི།།
དམ་ཚིག་ཡིད་དུ་འོང་བ་ལ།།
ཉིན་རེ་བཞིན་ཡང་དུས་དྲུག་ཏུ།།
སྦྱིན་པ་རྣམ་བཞི་རྟག་ཏུ་སྦྱིན།།
བྱང་ཆུབ་ཆེན་པོ་ལས་བྱུང་བའི།།
པདྨའི་རིགས་ཆེན་དག་པ་ལ།།
ཕྱི་ནང་གསང་བ་ཐེག་པ་གསུམ།།
དམ་པའི་ཆོས་ནི་མ་ལུས་བཟུང་།།
ལས་ཀྱི་རིགས་མཆོག་ཆེན་པོ་ལ།།
སྡོམ་པ་ཐམས་ཅད་ལྡན་པར་ནི།།
ཡང་དག་ཉིད་དུ་བཟུང་བར་བགྱི།།
མཆོད་པའི་ལས་ཀྱང་ཅི་ནུས་བགྱིད།།
བྱང་ཆུབ་སེམས་ནི་བླ་ན་མེད།།
དམ་པ་བདག་གིས་བསྐྱེད་བགྱིས་ནས།།
སེམས་ཅན་ཀུན་གྱི་དོན་གྱི་ཕྱིར།།
བདག་གིས་སྡོམ་པ་མ་ལུས་བཟུང༌།།
294

རྒྱུད་སྡེ་ལྔ་གཙོ་བསྡུས་ལ་བརྟེན་པའི་དཀྱིལ་འཁོར་མཆོད་ཆོག

མ་བརྒལ་བ་རྣམས་བསྒྲལ་བར་བགྱི།།
མ་གྲོལ་བ་རྣམས་བདག་གིས་དགྲོལ།།
དབུགས་མ་ཕྱིན་པ་དབུགས་དབྱུང་ཞིང༌།།
སེམས་ཅན་མྱ་ངན་འདས་ལ་འགོད།།
ཅེས་ལན་གསུམ།
གནས་གསུམ་དུ་དྲི་བཟང་གི་ཐིག་ལེ་བྱསལ། དཔྲལ་བར་ༀ། མགྲིན་པར་ཨཱཿ
སྙིང་གར་ཧཱུྃ། དེ་རྣམས་ཀྱི་འོད་ཀྱིས་ལུས་གང་བས། ལུས་ངག་ཡིད་གསུམ་གྱི་དྲི་
མ་དག་པར་གྱུར། སྙིང་གར་ཀུན་རྫོབ་བྱང་ཆུབ་སེམས་ཀྱི་ངོ་བོ་ཟླ་བའི་དཀྱིལ་འཁོར་
གྱི་སྟེང་དུ། དོན་དམ་བྱང་ཆུབ་སེམས་ཀྱི་ངོ་བོ་རྡོ་རྗེ་དཀར་པོ་རྩེ་ལྔ་པ་རེ་ག
ཨོཾ་སརྦ་ཡོ་ག་ཙིཏྟ་ཨུཏྤ་ད་ཡཱ་མི། རྡོ་རྗེ་མེ་ཏོག་དང་བཅས་སྙིང་གར་བཞག་ལ། ཨོཾ་སུ་ར་ཏེ་
ས་མ་ཡ་སྟཱཾ་ཧོཿ སིདྡྷི་བཛྲ་ཡ་ཐཱ་སུ་ཁཾ།
རྡོ་རྗེ་མགོར་བཞག་ལ།
འདི་ནི་དམ་ཚིག་རྡོ་རྗེ་སྟེ།།
ཁྱོད་ཀྱི་སྤྱི་བོར་བཞག་པ་ཡིས།།
རྡོ་རྗེའི་སྐུ་རུ་ཁྱོད་འགྲུབ་ཅིང༌།།
མི་ཕྱེད་ཡེ་ཤེས་ཐོབ་པར་འགྱུར།།
295

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

སྙིང་གར་རྡོ་རྗེ་གཏུགས་ལ།
རྡོ་རྗེ་འཛིན་པ་དེང་ཁྱོད་ཀྱི།།
སྙིང་ལ་ཡང་དག་ཞུགས་པར་གྱུར།།
གལ་ཏེ་ཚུལ་འདི་སྨྲས་ན་ནི།།
དེ་མ་ཐག་ཏུ་དྲལ་ཏེ་གཤེགས།།
ནང་མཆོད་ལྕེར་བཞག་ལ།
འདི་ནི་ཁྱོད་ཀྱི་དམྱལ་བའི་ཆུ།།
དམ་ཚིག་ཉམས་ན་བསྲེག་པར་བྱེད།།
དམ་ཚིག་བསྲུང་ན་དངོས་གྲུབ་ནི།།
ཡེ་ཤེས་བདུད་རྩིའི་ཆུ་འདིས་འགྲུབ།།
ཨོཾ་བཛྲ་སརྦ་པཉྩ་ཨ་མྲྀ་ཏ་ཨུ་དཀ་ཧཱུྃ།
ཡང་རྡོ་རྗེ་མགོར་བཞག་ལ།
དེང་ནས་བཟུང་སྟེ་བུ་ཁྱོད་ཀྱི།།
རྡོ་རྗེ་འཛིན་པ་ང་ཡིན་གྱི།།
ང་ཡིས་ཇི་ལྟར་བཀའ་སྩལ་བ།
གུས་པའི་ཚུལ་གྱིས་ཉན་པར་གྱིས།།
གལ་ཏེ་ང་ལ་བརྙས་ན་ནི།།
སངས་རྒྱས་ཐམས་ཅད་བརྙས་པ་ཡིན།།
296

རྒྱུད་སྡེལྔ་གཙོ་བསྡུས་ལ་བརྟེན་པའི་དཀྱིལ་འཁོར་མཆོད་ཆོག

མི་བདེ་མ་སྤངས་དུས་བྱས་ནས།།
དམྱལ་བ་ཆེན་པོར་འགྱུར་ཏ་རེ།།
ཞེས་བརྗོད། ཡེ་ཤེས་པ་དབབ་པའི་གསོལ་འདེབས་ནི།
དེ་བཞིན་གཤེགས་པ་ཐམས་ཅད་ཀྱིས།།
བདག་ལ་བྱིན་གྱིས་རློབས་མཛོད་ལ།།
རྡོ་རྗེ་ཡེ་ཤེས་བླ་མེད་ནི།།
དེ་རིང་ཉིད་དུ་དབབ་དུ་གསོལ།།
གསུམ།
ཞེས་གསོལ་བ་བཏབ་པས། མདུན་བསྐྱེད་རྒྱུད་སྡེ་ལྔའི་དཀྱིལ་འཁོར་གྱི་ལྷ་
ཚོགས་རྣམས་ལས། དེ་དང་འདྲ་བའི་ལྟ་ཚོགས་དཔག་ཏུ་མེད་པ་བྱུང་། རང་གི་སྤྱི་
བོ་ནས་ཞུགས། ལུས་ཐམས་གང༌། ལུས་སེམས་བདེ་བས་ཁྱབ་པར་གྱུར།
ཡང་ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་དཔའ་བོ་དཔའ་མོ་ཆོས་
སྐྱོང་གི་ལྟ་ཚོགས་ཐམས་ཅད་ཀྱང་རྒྱུད་སྡེ་ལྔའི་རྣམ་པར་ས་གཞི་བར་སྣང་ཐམས་ཅད་
་པ་ཙམ་སྤྱན་དྲངས་ཏེ་རང་གི་ལུས་ལ་སིབ་སིབ་ཐིམ་པར་གྱུར། སྤོས་རོལ་བྱ་ཞིང་
རྒྱུད་སྡེ་ལྔའི་སྙིང་པོའི་མཐར། བཛྲ་ཨཱ་བེ་ཤ་ཡ་ཨ་ཨཱཿ ཞེས་བཏགས་ལ་ཡེ་ཤེས་ཕབ། དེ་དག
གིས་སྔོན་འགྲོའི་ཆོས་རྣམས་གྲུབ་ནས་དངོས་གཞིའི་དོན་དུ་མཎྜལ་ཕུལ།
297

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

བསམ་གྱིས་མི་ཁྱབ་དམ་ཆོས་སྣོད།།
དབང་བསྐུར་དམ་པ་སྩལ་དུ་གསོལ།།
གསུམ་གྱིས་གསོལ་བ་བཏབ། རྣམ་བུམ་བླངས་ལ། མདུན་བསྐྱེད་རྒྱུད་སྡེ་ལྔའི་དཀྱིལ་
འཁོར་གྱི་ལྷ་རྣམས་ཀྱིས་ཕྱག་ཏུ་བུམ་པ་བཟུང་སྟེ་སྤྱི་བོ་ནས་དབང་བསྐུར་བར་གྱུར།
སྐྱོབ་པའི་དཀྱིལ་འཁོར་མངོན་སུམ་དུ།།
ཏིལ་གྱི་གོང་བུ་བཞིན་གང་བས།།
རྒྱལ་བའི་བུམ་པ་བཟུང་ནས་ནི།།
འདི་ཉིད་དུ་ནི་དབང་བསྐུར་རོ།།
ཇི་ལྟར་བལྟམ་པ་ ནས། སྐུ་ཁྲུས་གསོལ། ཨོཾ་སརྦ་ཏ་ཐཱ་ག་ཏ་ཀཱ་ལ་ཤ་ཨ་
བྷི་ཥིཉྩ་མཱཾ། ཞེས་གསུང་ཞིང་དབང་བསྐུར་བས། སྤྱི་བོ་གང་། བུམ་དབང་ཐོབ།
ལུས་སྒྲིབ་དག །ཡུལ་སྣང་སྟོང་གི་ལྟ་བརྒྱུད་ལ་སྐྱེས་པར་གྱུར། བུམ་པ་མགོར་བཞག། །
བུམ་ཆུ་འཐོར་འཐུང་བྱ།
བུམ་ཆུ་ལ་མངར་གསུམ་སྦྱར་བ་མྱང་ལ།
ཕྱོགས་བཅུའི་སངས་རྒྱས་ཐམས་ཅད་ཀྱི།།
མཁའ་མཉམ་ཡེ་ཤེས་བདུད་རྩི་ནི།།
རྡོ་རྗེའི་ལམ་ནས་ཕྱུང་ནས་ཀྱང༌།།
བདེ་བ་བསྐྱེད་ཕྱིར་རིགས་ཀྱི་ཡུམ།།
སྲས་བཅས་གསང་བའི་དབང་བསྐུར་རོ།།
ཨོཾ་བཛྲ་གུ་ཧྱ་ཨ་བྷི་ཥིཉྩ་མཱཾ།
298

རྒྱུད་སྡེ་ལྔ་གཙོ་བསྡུས་ལ་བརྟེན་པའི་དཀྱིལ་འཁོར་མཆོད་ཆོག

གསང་རྫས་ཁར་བྱིན་པས། མགྲིན་པ་གང༌། གསང་དབང་ཐོབ།
ངག་སྒྲིབ་དག །སྒྲ་གྲགས་སྟོང་གི་ལྟ་བ་རྒྱུད་ལ་སྐྱེས་པར་གྱུར། རང་སྣང་ལྷ་སྐུ་
ཡབ་ཡུམ་སྙོམས་པར་ཞུགས་པའི་བདེ་སྟོང་ལྷན་ཅིག་སྐྱེས་པའི་ཡེ་ཤེས་སྐྱེས་པར་གྱུར།
བུམ་ཆུ་སྙིང་གར་འཐོར་ལ།
ཕྱོགས་བཅུའི་སངས་རྒྱས་ཐམས་ཅད
།སང་གསུམ་གནས་ལས་བྱུང་བ་ཡི།།
ཁམས་གསུམ་ཀུན་གྱིས་ཕྱག་བྱས་པ།།
རྡོ་རྗེའི་དབང་བསྐུར་ཆེན་པོ་སྦྱིན།།
ཨོཾ་བཛྲ་པྲཛྙཱ་ཛྙཱ་ན་ཨ་བྷི་ཥིཉྩ་མཱཾ།
ཞེས་སྔགས་ཀྱི་བུམ་ཆུས་དབང་བསྐུར་བས་སྙིང་ག་ཡན་ཆད་གང་། ཤེས་རབ་
ཡེ་ཤེས་ཀྱི་དབང་ཐོབ། ཡིད་སྒྲིབ་དག །རང་རིག་བདེ་སྟོང་བརྗོད་བྲལ་གྱི་ལྟ་བ་
རྒྱུད་ལ་སྐྱེས་པར་གྱུར།
དབང་བཞི་པའི་གསོལ་གདབ་ནི།
བདག་ཉིད་ཆེ་ཁྱོད་བཀའ་དྲིན་གྱིས།།
གཙོ་བོའི་དབང་བསྐུར་རྣམ་གསུམ་ཐོབ།།
དེ་རིང་རིན་ཆེན་བཞི་པ་ཡང༌།།
བཀའ་དྲིན་གྱིས་ནི་བསྐྱང་དུ་གསོལ།།
299

ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཞེས་གསོལ་བ་བཏབ་པས། ཕྱོགས་བཅུའི་སངས་རྒྱས་ཐམས་ཅད་ཀྱིས།
ཨོཾ་བཛྲ་ཙ་ཏུ་ར་ཨ་བྷི་ཥིཉྩ་མཱཾ། བུམཆུ་འཐོར། ཞེས་གསུང་ཞིང་སྔགས་ཀྱི་བུམ་ཆུས་
དབང་བསྐུར་བས། ལུས་ཐམས་ཅད་གང་། དབང་བཞི་པཚིག་དབང་རིན་པོ་
ཆེ་ཐོབ། སྒོ་གསུམ་གྱི་སྒྲིབ་པ་དག །འཛིན་རྟོག་ཐམས་ཅད་དང་བྲལ་བར། བརྗོད་
བྲལ་ལྷན་ཅིག་སྐྱེས་པའི་ལྟ་བ་རྒྱུད་ལ་སྐྱེས་པར་གྱུར། གཙོ་བོས་ཇི་ལྟར་ སོགས་གཏོང་
ཪག་མཎྜལ། དེང་ནས་བརྩམས་ཏེ་ སོགས་བརྗོད་པར་བྱའོ། །སྐབས་འདིའི་བུམ་པ་ནི་ཏིང་ངེ་འཛིན་
གྱི་རྟེན་ཙམ་ཡིན་པས་བུམ་སྒྲུབ་རྒྱས་པ་མི་དགོས་སོ།།
བདག་འཇུག་བྱེད་མིན་གང་ལྟར་ཚོགས་མཆོད་ནི། བྱིན་རླབས་ནས་ལྷག་མ་བཏང་བའི་བར་བདེ་
མཆོག་ལྟ་ལྔ་ལྟར་བྱས་ལ། རྗེས་ཆོག་མཆོད་ཁ་གསོས། མཆོད་པ་བྱིན་རླབས། ཆུ་གཉིས་ཉེར་སྤྱོད་སྔགས་
ཙམ་གྱིས་མཆོད། འབྲུ་གསུམ་གྱིས་ནང་མཆོད་འབུལ། སྒྲུབ་ཐབས་ལྟར། ཆོས་དབྱིངས་རྣམ་དག་
སོགས་ཀྱིས་བསྟོད། བཅོམ་ལྡན་འདས་རྒྱུད་སྡེ་ལྔའི་ལྷ་ཚོགས་འཁོར་དང་བཅས་པ་རྣམས་
ཀྱིས་བདག་ཅག་ལ་ཐུགས་བརྩེ་བཆེན་པོར་མཛད་དེ་བར་ཆད་ཞི་བ་དང་དངོས་གྲུབ་
མ་ལུས་པ་སྩལ་དུ་གསོལ། ཞེས་འདོད་དོན་གསོལ། ཡིག་བརྒྱ་ལན་གསུམ།
སྔགས་དམན་པ་དང་ཆོ་ག་དམན།།
བྱ་བ་དམན་པ་གང་གྱུར་པ།།
ཟབ་དང་མཆོག་གི་བདག་ཉིད་གཙོ།།
ལྷ་མོ་དེ་དག་བཟོད་མཛད་རིགས།།
300

རྒྱུད་སྡེལྔ་གཙོ་བསྡུས་ལ་བརྟེན་པའི་དཀྱིལ་འཁོར་མཆོད་ཆོག

ལྷ་མོ་ཚད་མ་དམ་ཚིག་ཚད་མ་དང༌།།
དེས་གསུངས་ཚིག་ཀྱང་ཚད་མའི་མཆོག་ཡིན་ཏེ།།
བདེན་པ་དེ་ཡིས་ལྷ་མོ་དེ་དག་གིས།།
བདག་ལ་རྗེས་སུ་འཛིན་པའི་རྒྱུར་གྱུར་ཅིག།
ཅེས་ནོངས་བཤགས་དང་སྨོན་ལམ་བྱ། རྟེན་ཡོད་ན་བརྟན་བཞུགས་དང་། མེད་ན་གཤེགས་གསོལ་བྱ།
ཀུན་ཏུ་སངས་རྒྱས་ཐམས་ཅད་ཀྱི།།
རྡོ་རྗེ་འཆང་ཆེན་གོ་འཕང་ལྡན།།
བདག་གི་དགེ་བ་འདིས་ཐོབ་སྟེ།།
འགྲོ་ཀུན་གྱིས་ཀྱང་ཐོབ་པར་ཤོག།
རྫོགས་པའི་བྱང་ཆུབ་ཕྱིར་སྤྱོད་དང༌།།
རྫོགས་སངས་རྒྱས་ནས་གང་སྤྱོད་པ།།
བྱང་ཆུབ་རྡོ་རྗེས་བསྔགས་པ་ཡི།།
སྤྱོད་པ་དེ་ཉིད་བདག་སྤྱོད་ཤོག།
ཅེས་དགེ་བ་བསྔོ། བཀྲ་ཤིས་བཀའ་རྒྱ་མའམ།
བསྡུ་ན།
ལེགས་པའི་ཡོན་ཏན་རབ་རྫོགས་པ།།
བླ་མ་ཡི་དམ་བཀྲ་ཤིས་ཤོག།
301

༼ཉ༽ ཕྱག་ཆེན་དང་རྫོགས་ཆེན་ཤངས་ཆོས་སོགས་ཀྱི་ཁྲིད་ཡིག་དང་སྟོང་ཐུན་གྱི་སྐོར།

ཕྲིན་ལས་ཐམས་ཅད་སྒྲུབ་མཛད་པ།།
མཁའ་འགྲོ་ཆོས་སྐྱོང་བཀྲ་ཤིས་ཤོག།
ཅེས་ཤིས་པ་བརྗོད་དོ།།
རྒྱུད་དང་གྲུབ་ཆེན་ཐམས་ཅད་ཀྱི།།
གདམས་ཟབ་སྙིང་པོའི་ལམ་མཆོག་འདིར།།
ཞུགས་ནས་སྐྱེ་བོ་མ་ལུས་པ།།
དཀྱིལ་འཁོར་ལྔ་པོ་མྱུར་འགྲུབ་ཤོག།
ཅེས་པའང་རང་གཞན་འཇུག་བདེའི་ཕྱིར་དང། སྒྲུབ་བླ་མ་ཚབ་ཚ་བསྟན་འཛིན་རྡོ་རྗེ་ནས་བསྐུལ་
བའི་ངོར། ཤངས་པ་བཀའ་བརྒྱུད་ལ་མོས་པ་ལམ་དུ་བྱེད་པ་བློ་གྲོས་མཐའ་ཡས་ཀྱིས་མཁས་གྲུབ་ཁྱུང་པོའི་
དུས་ཆེན་གྱི་ཉིན་མོར་གདན་ས་ཆེན་པོ་དཔལ་སྤུངས་ཀྱི་ཡང་ཁྲོད་སྒྲུབ་པའི་དབེན་ཁང་དུ་བརྒྱུད་པའི་གསུང་བྱིན་
རླབས་དང་ལྡན་པ་འབའ་ཞིག་ལེགས་པར་བསྡེབས་པ་དགེ་ལེགས་འཕེལ།།
302